Federale Adjunkminister vir Rio de Janeiro
1 Februarie 1991
Raadslid van Rio de Janeiro
1 Januarie 1989 – 1 Februarie 1991
21 Maart 1955 (1955-03-21) (64 jaar oud)
Glicério, São Paulo, Brasilië
Sosiaal-Liberale Party (PSL) (2018–nou)
Sosiaal-Christelike Party (PSC) (2016–2018)
Progressiewe Party (PP) (2005–2016)
Liberale Front (PFL) (2005)
Arbeidersparty (PTB) (2003–2005)
Brasiliaanse Progressiewe Party (PPB) (1995–2003)
Gereformeerde Progressiewe Party (PPR) (1993–1995)
Progressiewe Party (PP) (1993)
Christelike Demokratiese Party (PDC) (1989–1993)
Rogéria Nantes Braga (s.)
Ana Cristina Valle (s.)
Michelle Reinaldo (t. 2013)
5, insluitende Flávio, Carlos en Eduardo
Jair Messias Bolsonaro (Portugees: [ʒaˈiʁ meˈsiɐs bowsoˈnaɾu]; gebore op 21 Maart 1955 in Glicério, São Paulo) is ’n Brasiliaanse politikus. Hy is sedert 1991 'n nasionale kongreslid as 'n lid van agt agtereenvolgende politieke partye. Hy het die presidensiële verkiesing in 2018 gewen en word die 38ste President van Brasilië. Hy het op 1 Januarie 2019 Michel Temer opgevolg.
3 President van Brasilië
6 Kritiek en polemiek
Bolsonaro is die seun van Geraldo Bolsonaro en Olinda Bonturi, albei afstammelinge van Italianers. Hy het grootgeword met sy vyf broers en susters in Eldorado, 'n klein dorpie in die vallei van die Ribeira.
Na 'n militêre opleiding by die Academia Militar das Agulhas Negras, het Bolsonaro vanaf 1971 tot 1988 in die Brasiliaanse leër gedien.
In 1988 het hy namens die Christen-Demokratiese Party 'n raadslid geword in Rio de Janeiro. In 1991 het hy begin as 'n federale kongreslid. Tussen 1991 en 2018 was hy altyd in die opposisie en het hy amper 200 wetsvoorstelle gemaak, waarvan twee deur die parlement aanvaar is.
President van Brasilië[wysig | wysig bron]
Op 22 Julie 2018 het die Sosiaal-Liberale Party (PSL) Bolsonaro as presidensiële kandidaat vir die verkiesings benoem. Op 6 September 2018 is Bolsonaro tydens 'n verkiesingsoptrede in die stad Juiz de Fora deur Adelio Bispo de Oliveira met 'n mes gesteek. Hy het die aanval oorleef en kon die hospitaal op 30 September verlaat. Hy het 55 persent van die uitgebragte stemme in die tweede rondte van die verkiesing op 28 Oktober 2018 op hom verenig, tien persent meer as sy teenstander Fernando Haddad van die Werkersparty, en is vervolgens as die wenner verklaar. In sy oorwinningsrede het Bolsonaro beklemtoon dat sy regering demokratiese waardes en die grondwet sal verdedig.
Hy het aangedui dat hy van plan is om die aantal ministerposte te verminder en dat hy Sergio Moro as minister van justisie sal aanstel. Moro het bekendheid verwerf as landdros in die korrupsie-skandaal Lava jato ('motorwas'). Sy ekonomiese span word gelei deur Paulo Guedes. Bolsonaro is van voorneme om die Brasiliaanse ambassade in Israel van Tel Aviv na Jerusalem te verskuif..
Die Brasiliaanse aandelemark het positief gereageer op die verkiesing van Bolsonaro en op 1 November 2018 op 'n nuwe rekordvlak gesluit.
Voor sy huidige huwelik is hy twee keer getroud. Met sy eerste vrou het hy drie seuns gehad, met sy tweede vrou, een seun. Hy het 'n dogter gehad met sy huidige vrou, Michelle Bolsonaro. Drie van sy seuns is ook politici: Flavio, Carlos en Eduardo.
Bolsonaro pleit vir 'n strenger benadering tot misdaad in Brasilië, onder andere deur 'n verslapping van die wapenwetgewing, maar hoofsaaklik deur 'n verandering in moraliteit in die samelewing. Hy stel homself voor as 'n vegter teen die korrupsie en misdaad wat onder Luiz Inácio Lula da Silva, Dilma Rousseff en Michel Temer gegroei het, wat bydra tot sy gewildheid. Hy het die militêre regering in Brasilië (tussen 1964 en 1985) herhaaldelik geprys en by hierdie posisie gebly tydens die 2018-veldtog, en het dus geargumenteer dat die probleem van die militêre diktatuur nie dat opponente gemartel is nie, maar dat hulle lewendig gelaat is.
Op ekonomiese vlak wil hy 'n aantal maatskappye in staatsbesit privatiseer, en die belasting vir maatskappye verminder. Hy wil ook fokus op grootskaalse landbou, veeteelt en nywerheid, ook ten koste van omgewingswetgewing en natuurbewaring, en wil in die pad- en spoorweginfrastruktuur belê.
Die 'herwaardering van die meerderheid' was ook een van sy programpunte tydens die veldtog in 2018. Volgens Bolsonaro het verskeie minderheidsgroepe te veel toegewings ontvang toe die Werkersparty (PT) tussen 2003 en 2016 in beheer was. Bolsonaro se verwerping van aborsie en homoseksualiteit maak hom gewild by die groeiende groep evangeliese Christene. Hy kritiseer onderrigprogramme teen homofobie as 'homoseksuele propaganda' en noem homself as 'trotse homofoob'.
Kritiek en polemiek[wysig | wysig bron]
Jair Bolsonaro word deur die Westerse hoofstroommedia as "ekstreem regs", "uiters regs", "ultra-regs" of "regs-populisties" genoem as gevolg van sy antidemokratiese, rassistiese, chauvinistiese en homofobiese menings. Bolsonaro homself ontken die beskuldiging dat hy 'n fascis is.
In 2014 was daar 'n skerp woordewisseling met 'n mede-lid van die Nasionale Kongres, Maria Do Rosário, wat voorheen minister van menseregte onder Dilma Rousseff was. Nadat sy Bolsonaro 'n verkragter genoem het, het hy geantwoord dat sy "te lelik is om te verkrag." Hiervoor het hy in 2015 'n boete gekry.
"In Brasilië Word Konserwatiewe Bolsonaro Tot President Verkies". Die Telegraaf. 29 Oktober 2018.
↑ "Bolsonaro filia-se ao PSL, seu partido para a campanha" (in Portugees). Exame. 7 Maart 2018. Besoek op 8 Maart 2018.
↑ (en) "Jair Bolsonaro: Far-right candidate wins Brazil poll". The guardian. Besoek op 30 October 2018.
↑ 5,0 5,1 5,2 Who is Jair Bolsonaro? Brazil's far-right president in his own words. The Guardian (29 Oktober 2018).
↑ Neergestoken 'tropische Trump' zet Brazilië op z'n kop, Nederlandse Omroep Stichting, 7 September 2018
↑ Bolsonaro-effect stuurt beurs Sao Paulo naar recordhoogtes, De Standaard, 2 November 2018
↑ (en) Bolsonaro’s Men in Brazil: A Look at His Inner Circle, Rachel Gamarski, Simone Iglesias en Jackie Gu, Bloomberg Businessweek, 28 Oktober 2018
↑ (pt) Bolsonaro, em Porto Alegre, confirma ser contra o aborto e a favor da redução da maioridade penal, O Sul, 21 Augustus 2015
Wikimedia Commons bevat media in verband met Jair Bolsonaro.
Jair Bolsonaro op Twitter
Jair Bolsonaro op Facebook
Kanaal van Jair Bolsonaro op YouTube
Michel Temer President van Brasilië
Luciano Bivar PSL-nominasie vir President van Brasilië
Presidente van Brasilië
Militêre Junta (Augusto Fragoso • Isaías de Noronha • Mena Barreto)
Republiek van 46
Militêre Junta (Augusto Rademaker • Aurélio de Lira Tavares • Márcio Melo)
Huidige leiers van die Groep van 20
Ontsluit van "https://af.wikipedia.org/w/index.php?title=Jair_Bolsonaro&oldid=2034143"
Die bladsy is laas op 30 Augustus 2019 om 06:33 bygewerk.